b'\n_START_ARTICLE_\nVytautas Montvila (1935)\n_START_SECTION_\nBiografija\n_START_PARAGRAPH_\nBaig\xc4\x97 Lietuvos konservatorijos 1959 m. Kazimiero Paulausko fagoto, 1964 m. \xe2\x80\x93 J. Juzeli\xc5\xabno kompozicijos klas\xc4\x99._NEWLINE_1953\xe2\x80\x931954 m. Kauno muzikinio teatro orkestro, 1954\xe2\x80\x931958 m. Lietuvos operos ir baleto teatro orkestro fagotininkas. 1959\xe2\x80\x931961 m. Lietuvos radijo ir televizijos komiteto muzikos redaktorius, 1961\xe2\x80\x931975 m. garso re\xc5\xbeisierius. 1975\xe2\x80\x931999 m. Lietuvos kompozitori\xc5\xb3 s\xc4\x85jungos \xc4\xaera\xc5\xa1\xc5\xb3 studijos garso re\xc5\xbeisierius._NEWLINE_Koncertavo kaip solistas ir su ansambliais, orkestrais.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 daugiau kaip 300 k\xc5\xabrini\xc5\xb3. K\xc5\xabryba lyri\xc5\xa1ka, kupina programini\xc5\xb3 lietuvi\xc5\xb3 dail\xc4\x97s ir architekt\xc5\xabros, poezijos, gamtos ir visatos \xc4\xafvaizd\xc5\xbei\xc5\xb3. Joje vartojama ir \xc4\xafvairi XX a. kompozicin\xc4\x97 technika, ir lietuvi\xc5\xb3 liaudies muzikos archetipai, daugiausia sutartin\xc4\x97s ir dz\xc5\xabk\xc5\xb3 melosas. I\xc5\xa1 motinos M. Kasiulyt\xc4\x97s\xe2\x80\x93Montvilien\xc4\x97s (Perloja) i\xc5\xa1moko daug dz\xc5\xabk\xc5\xb3 dain\xc5\xb3, j\xc5\xb3 u\xc5\xbera\xc5\xa1\xc4\x97, harmonizavo, i\xc5\xa1pl\xc4\x97tojo. Susira\xc5\xa1in\xc4\x97jo su V. Bacevi\xc4\x8diumi, kitais kompozitoriais, pl\xc4\x97tojo j\xc5\xb3 kosmin\xc4\x97s muzikos id\xc4\x97jas. Para\xc5\xa1\xc4\x97 dramos spektakli\xc5\xb3, kino muzikos.'